(waqt vjaġġ fuq vapur fil-Baħar l-Iswed) Hawn minn ħalq l-Ukranja deħlin ħerġin kuljum bil-gmuħ tal-ġuħ l-istivi tal-baħħara u Pushkin bejn is-siġar ta' belveder bilwieqfa jgħasses lil Shevchenko tal-ħadid iferra' taħt għajnejh il-għatx fuq l-art-i ta' madwar minn hawn il-''Babi Xar' ta' Xevtushenko rat id-dawl fil-belt 'il fuq li titma l-Iswed u jgelgel l-għana mill-qalb għall-fomm mil-lvant sa truf dal-globu jaf Pushkin li b'għajnejh 'il bogħod ifittex fil-Krimea lil oħrajn hemm se jeħodni l-mewġ (lejn Jalta sbejħa nixxaħxaħ fid-dell ta' Chekov fl-aħħar jiem nistrieħ fejn Tolstoi gebbeb ruħu fil-miżien tal-fama ninħeba fil-ballut u s-siġra mneżżgħa u nfittex fil-Palazz ta' Lakadija l-ilħna tat-Tlieta l-Kbar kitbu l-paċi… (FF'din il-poeżija l-poeta jagħmel dawra sħiħa mal-letteratura Russa u jitfa' ħjiel ta' storja skond il-perċezzjoni tiegħu meta kien fl-Ukrajna li hija mimlija monumenti. ''Pushkin bejn is-siġar' tfisser il-monument tal-bronż fil-park nazzjonali ta' Odessa; 'Schevchenko tal- ħadid' hija xiferenza għall-vapur li kien fuqu, imsemmi għall-awtur Taras Schevchenko; 'il- Palazz ta' Lakadija' huwa l-post fejn Churchill, Roosevelt, u Stalin iffirmaw il-ftehim għat-tmiem tat-Tieni Gwerra Dinjija.)